Diari Oficial de la Generalitat Valenciana


Sumari del DOGV 9181, del 24-09-2021 (2021/9237)

RESOLUCIÓ de 8 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús dels immobles situats al carrer de Germán Burriel, números 10 i 12, de Yátova, realitzada per l'Ajuntament d'aquest municipi per a destinar-los a centre de dona rural.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9237


Data del document
:   08-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 8 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús dels immobles situats al carrer de Germán Burriel, números 10 i 12, de Yátova, realitzada per l'Ajuntament d'aquest municipi per a destinar-los a centre de dona rural. [2021/9237]  
L'Ajuntament de Yátova, en l'Acord del plenari de 10 de març 2021, va acordar la cessió gratuïta a la Generalitat de l'ús, per termini de deu anys, dels locals situats al carrer de Germán Burriel, núm. 10 i 12, de Yátova, per a destinar-los a centre de dona rural.  
La sotssecretària de Vicepresidència i Conselleria d'Igualtat i Polítiques Inclusives, mitjançant un escrit de 25 de juny de 2021, ha proposat l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat disposa en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 assenyala que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei 14/2003, abans esmentada, estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionades la cessió i l'acceptació de l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a qui en correspon l'administració, la defensa i la conservació.  
En conseqüència, d'acord amb els articles esmentats de la Llei 14/2003, de patrimoni de la Generalitat i en ús de les atribucions conferides per la legislació vigent resolc,  
  
Primer  
Acceptar la cessió gratuïta de l'ús per un termini de deu anys realitzada per l'Ajuntament de Yátova dels immobles situats al carrer de Germán Burriel, núm. 10 i 12, de Yátova, que es descriuen a continuació:  
  
1. Habitatge al carrer de Germán Burriel, núm. 12, de 129 m² de superfície construïda. Consta inscrit en el Registre de la Propietat de Chiva 1 en el tom 1304, llibre 45, foli 213, finca 5489, inscripció 1a. Referència cadastral: 8424359EE3760X1551GM.  
2. Habitatge al carrer de Germán Burriel, núm. 10, de 97 m² de superfície construïda. Consta inscrit en el Registre de la Propietat de Chiva 1 en el tom 1304, llibre 45, foli 214, finca 5490, inscripció 1a. Referència cadastral: 8223461XJ7475Y1042VA.  
Els immobles s'accepten lliures de càrregues, gravàmens i al corrent de qualsevol despesa.  
  
Segon  
La cessió es realitza amb la condició de destinar l'immoble a centre de dona rural. La duració serà per deu anys prorrogables, mitjançant un acord municipal, per altres deu anys. La implantació de l'ús previst ha de produir-se en el termini d'un any, comptador des de la notificació d'aquesta resolució. Si no són destinats a aquest fi en el termini esmentat, o deixen d'utilitzar-se posteriorment durant més d'un any, es considerarà resolta la cessió i revertirà l'ús a la corporació municipal. Una vegada transcorregut el termini de la cessió i les pròrrogues d'aquestes, els locals, amb totes les pertinences i accessions sense càrregues ni gravàmens, revertiran al patrimoni de l'Ajuntament de Yátova.  
  
Tercer  
El dret d'ús sobre l'immoble ha d'incorporar-se a l'Inventari general de béns i drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon les competències demanials sobre aquest, inclosa l'administració, la defensa i la conservació.  
Quart  
Notifiqueu aquesta resolució a l'Ajuntament cedent així i a la Vicepresidència i Conselleria d'Igualtat i Polítiques Inclusives i publiqueu-la en el Diari Oficial de la Generalitat Valenciana, en compliment del que es disposa en l'article 44 de la llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptadors des que l'administració requeridora ho haguera conegut, de conformitat amb el que es disposa en l'article 44 de la Llei 29/1998, abans esmentada.  
  
València, 8 de setembre de 2021. El conseller d'Hisenda i Model Econòmic: Vicent Soler i Marco.